અમદાવાદઃ ગુજરાત DGP શિવાનંદ ઝાએ રાજ્યના તમામ પોલીસ સ્ટેશનને સર્ક્યુલર ઇશ્યુ કરીને જણાવ્યું છે કે તેમના રાત્રિ પેટ્રોલિંગમાં પોલીસ સ્ટેશનની મહિલા કર્મચારીઓનો પણ સમાવેશ કરવામાં આવે. આ સાથે તેમણે પોલીસને તાકિદ કરી કે રાત્રે પેટ્રોલિંગ દરમિયાન કોઈપણ વ્યક્તિની તપાસ કરતી વખતે પોલીસ સામાન્ય પબ્લિક સામે આદરભાવથી વર્તે. જેથી પોલીસની કામગીરી સામે આંગળીના ઉઠે તેમજ કોઈપણ મહિલાની તપાસ ફક્ત મહિલા પોલીસ કર્મી એ જ કરવાની રહેશે.